אקיל מיטשל

אקיל אנתוני מיטשל (באנגלית: Akil Anthony Mitchell; נולד ב-26 ביוני 1992) הוא כדורסלן פנמי-אמריקאי, המשחק בעמדת הפאוור פורוורד בא.א.ק. אתונה ובנבחרת פנמה.

קריירת מכללות
מיטשל החל את דרכו באוניברסיטת וירג'יניה. בעונתו הראשונה במכללה היה אינו יציב ביכולתו ובדקותיו, אך בעקבות פציעתו של כוכב המכללה, מייק סקוט, הרבה לשחק בהמשך.

הוא וסקוט, יחד עם ג'ו האריס, הובילו את המכללה למאזן 10–22 והופעה ראשונה בטורניר אליפות המכללות בכדורסל. בעונתו השלישית במכללה, העמיד ממוצעים של 13.1 נקודות ו-8.9 ריבאונדים למשחק, מה שהוביל אותו להיבחר בתום העונה לחמישייה השלישית באזור. אף על פי שבעונתו האחרונה קיבל מיטשל יותר קרדיט, הסטטיסטיקה האישית שלו ירדה, אך וירג'יניה נהנו מאחת העונות הטובות ביותר שלהם מזה שנים, כשהיו במאזן 7–30. הם זכו באליפות האזור ויותר מאוחר הגיעו בשנית לטורניר אליפות המכללות. מיטשל נבחר לחמישיית ההגנה הראשונה של האזור ולחמישייה השנייה בליגה.

קריירה מקצוענית
בשנת 2014, לאחר שלא נבחר בדראפט ה-NBA, הצטרף מיטשל ליוסטון רוקטס במסגרת ליגת הקיץ של ה-NBA. ב-26 בספטמבר 2014 הוא חתם ברוקטס, אך ב-23 באוקטובר הוא שוחרר מהקבוצה. ב-2 בנובמבר 2014, חתם מיטשל בקבוצה הבת של הרוקטס, ריו גראנדה ואלי וייפרס, מליגת הפיתוח של ה-NBA. ב-49 משחקים בקבוצה, הוא העמיד סטטיסטיקה של 9.8 נקודות, 9.0 ריבאונדים, 1.6 אסיסטים ו-1.0 חטיפות למשחק.

ביולי 2015, שיחק מיטשל בברוקלין נטס במסגרת ליגת הקיץ. ב-13 באוגוסט 2015 הוא חתם לעונה בשארקס דאנטיב. ב-34 משחקים בקבוצה הוא העמיד סטטיסטיקה של 9.2 נקודות, 7.2 ריבאונדים ו-1.6 אסיסטים למשחק.

ביולי 2016, שיחק מיטשל בניו יורק ניקס במסגרת ליגת הקיץ. ב-30 באוגוסט 2016, הוא חתם לעונה בניו זילנד ברייקרס. ב-26 בינואר 2017, במהלך הפסד 81–94 של קבוצתו לקיירנס טייפאנס, קפץ מיטשל לריבאונד והיה נראה עיוות בפניו, כשבעצם גלגל העין השמאלי שלו יצא מהמקום. מיצ'ל נלקח לבית החולים שם הובחן שהפציעה אינה חמורה כפי שחששו והוא שוחרר בהמשך הלילה כשהוא יכול לראות. ב-7 בפברואר 2017, חזר לארצות הברית כדי לקבל ייעוץ רפואי לגבי עינו הפצועה. ב-25 משחקים בקבוצה, העמיד מיטשל ממוצעים של 9.5 נקודות, 7.2 ריבאונדים ו-2.1 אסיסטים למשחק.

ב-24 בפברואר 2017, עבר מיטשל ללונג איילנד נטס, קבוצת הבת של ברוקלין נטס מליגת הפיתוח של ה-NBA. בארבעה משחקים בלבד בקבוצה, הוא העמיד ממוצעים של 8.3 נקודות, 6.8 ריבאונדים ו-2.8 אסיסטים למשחק.

ב-24 בספטמבר 2017, חתם מיטשל בברוקלין נטס. זמן קצר לאחר מכן, ב-11 באוקטובר, השתחרר מהקבוצה.

ב-4 באוגוסט 2018, חתם מיטשל בבולזאק באסקט.

ב-30 ביולי 2019, חתם לשנתיים בפלקנסטרו טריאסטה מליגת העל האיטלקית.

בעקבות מגפת הקורונה, העונה באיטליה בוטלה, אך בישראל היא שוחזרה, וב-26 במאי 2020 חתם מיטשל עד תום העונה בהפועל גלבוע גליל מהליגה הישראלית. ב-16 באוגוסט 2020 חתם במכבי ראשון לציון.

קריירה בינלאומית
במאי 2016, מיטשל זומן לנבחרת פנמה במסגרת אליפות אמריקה המרכזית בכדורסל. בשישה משחקים בנבחרת, הוא העמיד ממוצעים של 5.0 נקודות, 5.5 ריבאונדים, 1.8 אסיסטים ו-1.0 חטיפות למשחק.

קישורים חיצוניים

הערות שוליים

כדורסלני אוניברסיטת וירג'יניה
כדורסלני ריו גראנדה ואלי וייפרס
כדורסלני ניו זילנד ברייקרס
כדורסלני לונג איילנד נטס
כדורסלני הפועל גלבוע גליל
כדורסלני מכבי ראשון לציון
כדורסלני פינאר קרשיאקה
כדורסלנים אמריקאים
כדורסלנים פנמים
אמריקאים שנולדו ב-1992
פנמים שנולדו ב-1992